ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠ/ΣΗΣ ΙΟΝΙΩΝ ΝΗΣΩΝ
ΔΙΕΥΘΥΝΣΗ Π.Ε ΚΕΡΚΥΡΑΣ
**Νηπιαγωγείο Καστελλανων Μεσης**

 **Καμάρα 49084 ΚΕΡΚΥΡΑ**
 Tηλέφωνο: 2661055166
 Email:  mail@nip-kastell.ker.sch.gr

Σχολικό έτος: 2020-2021
Ημερομηνία: 06/05/2021

Επανέναρξη της δια ζώσης λειτουργίας του σχολείου

Όπως θα γνωρίζετε ήδη, την Δευτέρα 10/5/2021 το σχολείο μας αρχίζει ξανά τη δια ζώσης λειτουργία του.Σύμφωνα με την 5-5-21/50209/ΓΔ4 εγκύκλιο του Υπουργείου Παιδείας οι μαθητές/τριες πριν την επιστροφή τους στο σχολείο θα πρέπει να έχουν προμηθευτεί και να έχουν κάνει το αυτοδιαγνωστικό τεστ κορωνοϊού και να το επαναλάβουν και στο μέσο της εβδομάδας (την Τετάρτη). Η προμήθεια του αυτοδιαγνωστικού ελέγχου γίνεται δωρεάν από το φαρμακείο με την επίδειξη του Αριθμού Μητρώου Κοινωνικής Ασφάλισης (ΑΜΚΑ), του προσωρινού Αριθμού Μητρώου Κοινωνικής Ασφάλισης του άρθρου 248 του ν. 4782/2021 (Α’ 36) (ΠΑΜΚΑ) ή του Προσωρινού Αριθμού Ασφάλισης και Υγειονομικής Περίθαλψης Αλλοδαπού (ΠΑΑΥΠΑ) και της αστυνομικής ταυτότητας ή οποιουδήποτε άλλου εγγράφου ταυτοποίησης.

 -- Μετά τη τέλεση του τεστ θα πρέπει οι κηδεμόνες να επισκεφτούν την πλατφόρμα <https://self-testing.gov.gr/> όπου θα δηλώσουν το αποτέλεσμα του test (οδηγίες υπάρχουν στην πλατφόρμα). -- Κάθε μαθητής/τρια θα πρέπει να έχει μαζί του την Σχολική κάρτα για Covid-19 που εκδίδεται από την παραπάνω πλατφόρμα για να παρακολουθήσει το μάθημα ενώ σε διαφορετική περίπτωση δε θα μπορεί να μείνει στο σχολείο. -- Σε περίπτωση που δεν είναι δυνατή η εκτύπωση της Σχολικής Κάρτας, COVID 19 για τους/τις μαθητές/τριες, αυτές, μπορούν να συμπληρωθούν και να υπογραφούν και χειρόγραφα από τους γονείς/κηδεμόνες των ανήλικων μαθητών/τριών. Σε περίπτωση που δεν είναι και αυτό εφικτό θα πρέπει ο/η μαθητής/τρια να φέρει μαζί του Υπεύθυνη Δήλωση του Ν. 1599/86 συμπληρωμένη με τα στοιχεία του κηδεμόνα που θα περιέχει τις ίδιες πληροφορίες με τη Σχολική κάρτα δήλωσης αρνητικού αποτελέσματος . Τη Δευτέρα και με το άνοιγμα του σχολείου θα δοθούν φωτοτυπίες της κάρτας στα παιδιά που δεν έχουν τη δυνατότητα εκτύπωσης.

-- Οι μαθητές/τριες θα πρέπει να έχουν κάθε ημέρα μαζί τους το παραπάνω έντυπο ώστε να το επιδεικνύουν με την είσοδο τους στο σχολείο .

-- Είμαι βέβαιη ότι όλοι αντιλαμβανόμαστε την υποχρέωση να επιδείξουμε την απαραίτητη ατομική ευθύνη στη διαδικασία αυτή για την προστασία μας απέναντι στην πανδημία που τόσο πολύ μας έχει ταλαιπωρήσει.

Είμαι στη διάθεση σας για όποια διευκρίνιση χρειαστείτε

 Η προϊσταμένη του Νηπιαγωγείου

 Μαρία Αλεξακη